Source: http://www.moneyonline.gr/site/article/1422/proslipsis-15-000-anergon-se-ota-ke-idiotikes-epichirisis-me-epidotisi
Timestamp: 2019-09-20 09:43:43+00:00
Document Index: 12612409

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Προσλήψεις 15.000 ανέργων σε ΟΤΑ και ιδιωτικές επιχειρήσεις με επιδότηση - Επιδότηση εργασίας
Προσλήψεις 15.000 ανέργων σε ΟΤΑ και ιδιωτικές επιχειρήσεις με επιδότηση
Τελευταία ενημέρωση: 21/12/2011 11:09
Ξεκίνησαν στις 19/12 δύο νέα προγράμματα επιχορήγησης του ΟΑΕΔ, που φιλοδοξούν να βρουν δουλειά σε 15.000 ανέργους, τόσο σε επιχειρήσεις δήμων και περιφερειών, όσο και ιδιωτικές εταιρείες.
Οι ενδιαφερόμενες επιχειρήσεις, δημόσιες και ιδιωτικές, θα μπορούν να υποβάλλουν αιτήσεις μέχρι την εξάντληση του προϋπολογισμού των δύο δράσεων, εξασφαλίζοντας έως και κατά 100% επιδότηση του μισθολογικού κόστους.
Οι αιτήσεις υποβάλλονται ηλεκτρονικά στο ειδικό πεδίο του διαδικτυακού τόπου του ΟΑΕΔ στη διεύθυνση www.oaed.gr, όπου περιγράφονται αναλυτικά τα απαιτούμενα δικαιολογητικά.
Αναλυτικότερα, τα δύο προγράμματα έχουν τα εξής χαρακτηριστικά:
Α) Προσλήψεις 5.000 ανέργων σε δήμους και περιφέρειες
Η δράση αφορά στην επιχορήγηση «επιχειρήσεων της τοπικής αυτοδιοίκησης πρώτου και δεύτερου βαθμού (Δήμων και Περιφερειών) για την απασχόληση ανέργων ηλικίας 55 έως 64 ετών».
Η επιχορήγηση ανέρχεται στο ποσό των 25 ευρώ για κάθε ημέρα πλήρους απασχόλησης. Οι επιχειρήσεις που προσλαμβάνουν τους ανέργους, δεσμεύονται να διατηρήσουν τις θέσεις εργασίας τους για 27 μήνες, ενώ η επιχορήγηση διαρκεί για 24 μήνες.
Από το πρόγραμμα μπορούν να ωφεληθούν μακροχρόνια άνεργοι (πάνω από 12 μήνες), ηλικίας 55 έως και 64 ετών, καθώς και άνεργοι πρώην εργαζόμενοι, ασφαλισμένοι στο ΙΚΑ ΕΤΑΜ, των οποίων η σύμβαση εξαρτημένης εργασίας αορίστου χρόνου πλήρους ή μερικής απασχόλησης καταγγέλθηκε από τις 15 Ιουλίου του 2010 και μετά αλλά και όσων η σύμβαση καταγγελθεί μέχρι τη λήξη του προγράμματος, επίσης ηλικίας 55 έως και 64 ετών.
Σημειώνεται ότι τα άτομα για τα οποία δικαιούται να επιχορηγηθεί η επιχείρηση υποδεικνύονται από την Υπηρεσία του ΟΑΕΔ.
Β) Επιδότηση εργασίας και ασφαλιστικών εισφορών σε ιδιωτικές επιχειρήσεις
Στόχος του προγράμματος είναι η απασχόληση 10.000 επιδοτούμενων ανέργων, σε νέες θέσεις εργασίας, με την καταβολή ποσού ίσου προς το επίδομα ανεργίας, ως επιδόματος απασχόλησης στις επιχειρήσεις που προσλαμβάνουν ανέργους, καθώς και η κατάρτισή τους στο αντικείμενο απασχόλησής τους.
Ο εργοδότης που προσφέρει τη θέση εργασίας, με πλήρη απασχόληση και ασφάλιση 25 ημερών μηνιαίως, λαμβάνει ως επιχορήγηση για κάθε προσλαμβανόμενο, ποσό ίσο με το επίδομα ανεργίας ή το επίδομα μακροχρόνια ανέργου που θα ελάμβανε ο άνεργος, για το διάστημα που υπολείπεται μέχρι τη λήξη της επιδότησής του.
Η επιχορήγηση προσαυξάνεται κατά 14 ευρώ ημερησίως, για 25 ημέρες το μήνα, εφόσον προσληφθεί επιδοτούμενος μακροχρόνια άνεργος.
Μετά την πάροδο του διαστήματος αυτού, που αποτελεί την πρώτη φάση του προγράμματος και μέχρι τη συμπλήρωση 24 μηνών από την πρόσληψη (β’ φάση προγράμματος), ο εργοδότης λαμβάνει ως επιχορήγηση ποσό ίσο προς το 90% των ασφαλιστικών εισφορών, εργοδοτών και εργαζομένων, πλέον των εισφορών υπέρ επικουρικών ταμείων.
- Οι δεσμεύσεις της επιχείρησης
Στο πρόγραμμα μπορούν να υπαχθούν όλες οι ιδιωτικές επιχειρήσεις και γενικά εργοδότες του ιδιωτικού τομέα, υπό την προϋπόθεση ότι δεν έχουν προβεί, κατά τη διάρκεια του εξαμήνου πριν την αίτηση υπαγωγής στο πρόγραμμα, σε μείωση προσωπικού λόγω καταγγελίας σύμβασης εργασίας.
Οι επιχειρήσεις που επιθυμούν να ενταχθούν στο πρόγραμμα, υποβάλλουν ηλεκτρονικά αίτηση υπαγωγής μέσω του συστήματος ηλεκτρονικών αιτήσεων του ΟΑΕΔ (http://ait.oaed.gr/) στο ΚΠΑ2, όπου υπάγεται η έδρα τους.
Οι υπηρεσίες του ΟΑΕΔ υποδεικνύουν δικαιούχους ανέργους για πρόσληψη μέσω του προγράμματος.
Tι είναι η «επιταγή επανένταξης στην αγορά εργασίας»
Από το πρόγραμμα ωφελούνται άνεργοι, δικαιούχοι «επιταγής επανένταξης στην αγορά εργασίας». Η επιταγή επανένταξης καθιερώθηκε με το Ν.3845 άρθρο 2, παρ.4 (ΦΕΚ 65/Α/6-5-2010).
Αποτυπώνει τη μετατροπή της επιδότησης ανεργίας, για τους ανέργους που τη δικαιούνται, σε επιδότηση της απασχόλησής τους, καθώς το ποσό του επιδόματος ανεργίας καταβάλλεται ως επιχορήγηση στην επιχείρηση ή τον εργοδότη που θα προσφέρει εργασία με ασφάλιση στον άνεργο.
Στον επιδοτούμενο χορηγείται από τον ΟΑΕΔ ταυτόχρονα με την εγκριτική απόφαση τακτικής ή μακροχρόνιας ανεργίας (αρχική, τροποποιητική ή συνέχιση), έντυπο στο οποίο αναγράφονται τόσο η διάρκεια όσο και το ποσό της επιδότησης, που δικαιούται.
Η «αξία» της «επιταγής επανένταξης» ισοδυναμεί με το ποσό επιδότησης όπως διαμορφώνεται, μειούμενο σταδιακά μέχρι τη λήξη της τακτικής ή μακροχρόνιας επιδότησης ανεργίας.
Σημειώνεται ότι δεν μπορούν να υπαχθούν στο πρόγραμμα άνεργοι που κατά το εξάμηνο πριν την ημερομηνία υποβολής της αίτησης εκδήλωσης ενδιαφέροντος, είχαν απασχοληθεί στην ίδια επιχείρηση, όπως και άτομα που τοποθετούνται αναγκαστικά με τις διατάξεις του Ν.2643/98.
Για την συμμετοχή στη δράση κατάρτισης των προσληφθέντων μέσω του προγράμματος ανέργων, η επιχείρηση υποβάλει αίτηση κατά την διάρκεια των πρώτων εννέα μηνών από την πρόσληψή τους.
Οι ενέργειες κατάρτισης πρέπει να είναι σχετικές με το αντικείμενο της επιχείρησης, με την θέση εργασίας και με το προφίλ του εργαζόμενου. Η κατάρτιση υλοποιείται σε πιστοποιημένες δομές (ΚΕΚ).
Η επιχορήγηση του εργοδότη για την κατάρτιση των προσληφθέντων δεν μπορεί να υπερβαίνει τα 2.000 ευρώ συνολικά ανά καταρτιζόμενο. Το πρόγραμμα κατάρτισης πρέπει να ολοκληρωθεί μέχρι τον 18ο μήνα απασχόλησης του ωφελούμενου.
Οι αιτήσεις υπαγωγής των επιχειρήσεων στο πρόγραμμα υποβάλλονται επίσης ηλεκτρονικά στην ειδική περιοχή του διαδικτυακού τόπου του ΟΑΕΔ (http://ait.oaed.gr).
Οι δαπάνες για την υλοποίηση της δράσης κατάρτισης καλύπτονται με συγχρηματοδότηση από την Ε.Ε. (Ευρωπαϊκό Κοινωνικό Ταμείο) και από εθνικούς πόρους (ύψους 20 εκατ. Ευρώ) στο πλαίσιο του επιχειρησιακού προγράμματος Ανάπτυξη Ανθρώπινου Δυναμικού.
ΟΑΕΔ: Έρχονται 4 νέα προγράμματα για επιδότηση προσλήψεων από επιχειρήσεις 20/09/2019 08:00
ΟΑΕΔ: Μέχρι 8/7 οι αιτήσεις για πρόγραμμα 6μηνης επιδότησης ανέργων με 26 ευρώ την ημέρα 25/06/2019 09:19
ΟΑΕΔ: Επιδότηση επιχειρήσεων με έως 800 ευρώ το μήνα για πρόσληψη πτυχιούχων 02/12/2018 17:28
Νέο πρόγραμμα του ΟΑΕΔ για απασχόληση σε Δήμους και υπουργεία - 5.500 θέσεις 25/11/2018 10:31
ΟΑΕΔ: Ξεκινούν οι αιτήσεις για επιδότηση έως 400 ευρώ νέων προσλήψεων - Όλα τα κριτήρια 27/09/2018 09:23
ΟΑΕΔ: Νέο πρόγραμμα επιδότησης προσλήψεων που έγιναν έως 31/5/2018 09/09/2018 07:21
ΟΑΕΔ: Επιδότηση ως 500 ευρώ το μήνα για 1 χρόνια για πρόσληψη ανέργων 18 - 29 ετών 26/06/2018 07:17
ΟΑΕΔ: Επιδότηση 500 ευρώ το μήνα για προσλήψεις ανέργων - Ποιοι είναι οι δικαιούχοι 03/03/2018 10:35
ΟΑΕΔ: Επιδότηση 50% για προσλήψεις ανέργων από νέους επιχειρηματίες 26/01/2018 10:32
ΟΑΕΔ: Επιδότηση εργοδοτών με έως 22 ευρώ την ημέρα για πρόσληψη ανέργων 20/11/2017 16:55